Godrej Agrovet
దేశంలో 30 ఉత్పత్తి కేంద్రాలతో ‘గోద్రెజ్‌ ఆగ్రోవెట్‌
హైదరాబాద్‌,: ప్రపంచంలోనే రెండో అతిపెద్ద చేపల ఉత్పత్తి దేశంగా భారత్‌ నిలిచిందని, మూడుదశా బ్దాలుగా భారత్‌ ఆక్వాకల్చర్‌ పరిశ్రమ సాంప్రదాయ సాగు పద్ధతుల నుంచి పరిశోధనాత్మక సాగువైపు మళ్లిందని గెద్రెజ్‌ ఆగ్రోవెట్‌ ఎండి బలరామ్‌ యాదవ్‌ అన్నారు. ఆంధ్ర ప్రదేశ్‌లోని ఆక్వా రంగానికి అనువైన సేవలందించేందుకు గోద్రెజ్‌ ఆగ్రోవెట్‌ కార్యాలయాన్ని ప్రారంభించామని, తీరం వెంబడి జిల్లాల ఆక్వా రైతుల ప్రయోజనాలకోసం మరిన్ని ప్రయోగశాలలు ఏర్పాటుచేస్తామని అన్నారు. ఈ ఆక్వా ప్రయోగశాలల వల్ల ఐదునుంచి పదిశాతం రైతు లు నిర్దిష్టప్రాంతంలో లాభపడతారన్నారు. ఆక్వాఫీడ్‌కు సంబంధించి గోద్రెజ్‌ ఆగ్రోవెట్‌ దాణా వ్యాపారం దేశంలోనే కీలకమైనదని మొత్తం 30 ఉత్పత్తి కేంద్రాలతో గోద్రెజ్‌ ఆగ్రోవెట్‌ పదిలక్షల టన్నుల దాణాను విక్రయిస్తున్నదని యాదవ్‌ వెల్లడించారు. నెల్లూరు లాబ్‌లో ఆక్వారంగానికి సంబంధించిన శాలినిటీ, పిహెచ్‌, అమ్మోనియా, నైట్రేట్‌, ఆల్కలినిటీ, హార్డ్‌నెస్‌, ఐరన్‌, హైడ్రోజన్‌ సల్ఫేడ్‌, విబ్రియో కౌంట్‌కు సంబంధించిన పరీక్షలు చేస్తారన్నారు. ఈ ఆక్వా విబ్రియో నమూనాలకోసం సీడ్‌స్టాక్‌ను పరీక్షిస్తామన్నారు. అంతేకాకుండా ఆక్వారంగంలో రొయ్యలకు పోషక విలువలు అందించే రీతిలో గోద్రెజ్‌ ఆగ్రోవెట్‌ దాణా ఉంటుందని, శాస్త్రీయంగా వృద్ధిచేసిన ఉత్పత్తులు ఇందుకు అమలవుతాయన్నారు.